BEGRUNDELSE

1. BAGGRUND FOR FORSLAGET

Den Europæiske Investeringsfond (EIF) blev oprettet i 1994 til at "fremme en vedvarende og afbalanceret vækst i Fællesskabet". I henhold til artikel 2 i EIF's vedtægter skal EIF støtte EU’s politiske målsætninger. EIF's nuværende aktiviteter omfatter dels investeringer i venturekapital og lower mid market-midler, dels mezzaninmidler til at forbedre adgangen til risikovillig kapital for SMV’er i hurtig vækst og innovative SMV’er. På den anden side tilvejebringer EIF garantier og kreditforbedring via securitisation med henblik på at forbedre de finansielle formidleres långivningskapacitet og dermed låneadgangen og gældsbetingelserne for de berørte SMV'er. EIF opererer enten ved hjælp af egne midler eller ved at forvalte mandater[1] på vegne af EIB, Kommissionen eller nationale og regionale myndigheder.

EIF’s vedtægtsmæssige mål om at støtte EU’s politikker afspejles i den ekstraordinære vækst i både egenkapitalinvesteringer og garantier under den seneste krise. Det forventes, at denne indsats vil resultere i forpligtelser for i alt 1,5 mia. EUR i privat egenkapital, med en deraf følgende mobilisering af 6,4 mia. EUR i 2013. På garantisiden forventer EIF at indgå forpligtelser for 1,9 mia. EUR i 2013 og derved mobilisere 7,5 mia. EUR i lån til SMV’er[2].

Efter EIF's kapitalforhøjelse i 2007 beløber den tegnede kapital sig til 3 mia. EUR fordelt på 3 000 andele, hver med en pålydende værdi på 1 mio. EUR. Den indbetalte kapital i EIF beløber sig i øjeblikket til 600 mio. EUR (dvs. 20 % af den tegnede kapital). Siden oktober 2013 ejes EIF af EIB (62,1 %), Den Europæiske Union (30 %) og 24 offentlige og private finansielle institutioner (7,9 %).

Det Europæiske Råd i juni 2012 anmodede om, at EIF’s indsats blev udviklet, navnlig med hensyn til venturekapitalaktiviteter, i samarbejde med de eksisterende nationale strukturer. I juni 2013 efterlyste Det Europæiske Råd en forøgelse af EIF's kreditforbedringskapacitet. Denne opfordring blev fremsat i forbindelse med den "nye investeringsplan for Europa", der lægger særlig vægt på finansiering af SMV’er, som er en af EIF's centrale aktiviteter. I oktober anmodede Det Europæiske Råd om, at alle bestræbelser blev fortsat for at genetablere normal långivning til økonomien og lette finansieringen af investeringer, navnlig i relation til SMV’er.

Til opfølgning af Det Europæiske Råds konklusioner har EIF identificeret en række finansieringsløsninger til at støtte SMV'erne yderligere og sikre, at midlerne får størst muligt virkning. Der foreslås to overordnede fremgangsmåder til at gennemføre disse løsninger:

· lettelse af gældsfinansiering til SMV’er gennem kreditforbedringsaktiviteter, herunder Initiativet for SMV, og

· udbygning af kapaciteten til at investere i privat egenkapital, mezzaninfinansiering og venture- og vækstkapital.

EIF’s egne midler vil være afgørende for at støtte disse aktiviteter samt sikre sammenfaldende interesser med andre mandater, herunder EU-mandater som f.eks. Horisont 2020 og Cosme, gennem saminvestering.

Som følge af disse initiativer forventes det, at EIF vil fordoble sin samlede eksponering med hensyn til garantier og venturekapital i de kommende år. Hvert af EIF’s forretningsområder indebærer forskellige risici, som afspejles i et vist omfang af allokering af økonomisk kapital, der skal sættes til side. Af hensyn til risikostyringen bør summen af kapitalallokeringer ikke overstige EIF’s egne midler. På grund af de vækstplaner, der er beskrevet ovenfor, forventes det nuværende buffer at blive mindsket hurtigt. Derfor er det nødvendigt at forhøje EIF’s disponible kapital for at opfylde de lovpligtige kapitalkrav og bevare EIF's AAA-kreditvurdering, som er afgørende for dens kreditforbedringsaktivitet.

Oprindeligt havde EIF forelagt to alternativer for at forbedre sin kapacitet:

· Scenarie 1: Forøgelse af den indbetalte del fra 20 % til 40 %

· Scenarie 2: Forhøjelse af den tegnede kapital med en indbetalt del på 20 %

Under scenarie 1 vil alle de nuværende andelshavere være forpligtet til at deltage eller sælge deres andele i EIF, da det ikke er muligt med forskellige indbetalingskvoter for de enkelte andele, mens de nuværende andelshavere under scenarie 2 kan vælge, om de vil eller ikke vil tegne nye andele, i forhold til deres nuværende andel i EIF’s kapital.

I september 2013 blev mulighederne for at forhøje EIF’s kapital drøftet uformelt af EIF's ledelse med alle de EIF-andelshavere, der er finansielle institutioner, som gav positive tilbagemeldinger om kapitalforhøjelsen som sådan. Det fremgik dog, at den mulighed, der indebærer, at andelshaverne vil være forpligtet til at deltage eller i modsat fald mister deres samlede beholdning af andele, ikke blev anset for at være acceptabel. Desuden var der bred enighed om, at det er vigtigt at bevare EIF's ejerskabsstruktur med tre parter. EIF bevarede derfor kun scenarie 2 i sit endelige forslag.

Den 26. november 2013 godkendte EIF’s bestyrelse begrundelsen for forhøjelsen af EIF's tegnede kapital med op til 1 500 mio. EUR, hvoraf 20 % vil blive indbetalt. Dette kræver, at EU tegner yderligere 450 andele. De tekniske betingelser og procedurer vil blive fremlagt for bestyrelsen, når tiden er inde. I overensstemmelse med EIF's vedtægter skal en kapitalforhøjelse godkendes af EIF’s generalforsamling, hvor Kommissionen har blokerende mindretal med hensyn til denne afgørelse[3].

I december 2013 godkendte EIB’s bestyrelse EIF’s kapitalforhøjelse og gav bemyndigelse til forelæggelsen for EIB’s Styrelsesråd.

Det Europæiske Råd i december opfordrede også Kommissionen og EIB til at øge EIF's kapacitet yderligere i form af en stigning i egenkapitalen med henblik på at nå til endelig enighed senest i maj 2014.

Kapitalforhøjelsen bør suppleres med et nyt EIB-risikoøgningsmandat (EIB Risk Enhancement Mandate - EREM), som beløber sig til op til 2,3 mia. EUR for perioden 2014-2016. Takket være i) den øgede kapacitet, der skabes i kraft af kapitalforhøjelsen, og ii) det nye EIB-mandat forventer EIF at anvende mellem 2 og 3 mia. EUR årligt til kreditforbedringsaktiviteter (og dermed mobilisere mellem 11 og 20 mia. EUR i långivning til SMV’er pr. år) fra og med 2014 og med højdepunkt i 2015. Dertil kommer tilsagnene om yderligere privat egenkapital for 400 mio. EUR.

I forbindelse med kapitalforhøjelsen vil man tilstræbe at styrke det nuværende offentligt-private ejerforhold gennem fuld deltagelse fra de andelshavere, der er finansielle institutioner. Det er også en lejlighed til at udvide EIF's andelshavergrundlag ved at tiltrække flere ligesindede nationale/regionale erhvervsfremmende institutioner i overensstemmelse med den eksterne evaluering, Kommissionen har finansieret, og ånden i Europæiske Råds konklusioner fra juni 2012.

Da der skal reageres rettidigt på Det Europæiske Råds konklusioner, og det er yderst vigtigt hurtigt at støtte EU’s politiske mål for vækst og jobskabelse i situationen efter krisen, ønsker man at øge den kapacitet, som EIF’s kapitalforhøjelse vil medføre, allerede i 2014. Det vil være nødvendigt, at den almindelige lovgivningsprocedure afsluttes for at gøre det muligt for EU at støtte kapitalforhøjelsen på EIF’s generalforsamling i foråret 2014. Ellers vil spørgsmålet blive udskudt indtil 2015.

2. RESULTATER AF HØRINGER AF INTERESSEREDE PARTER OG KONSEKVENSANALYSER

I overensstemmelse med Rådets afgørelse 2007/247/EF[4], hvor EU’s deltagelse i den foregående kapitalforhøjelse i EIF blev godkendt, gennemførte Kommissionen i 2012 en ekstern evaluering af EIF’s aktiviteter over egne midler. I evalueringen blev der taget hensyn til forskellige interesserede parters synspunkter, lige fra repræsentanter for medlemsstaterne, EIB og de finansielle institutioner til Kommissionen. Desuden konsulterede evaluatorerne de finansielle institutioners andelshavere, forvaltere af privat egenkapital/venturekapitalfonde, som havde modtaget investeringer over EIF’s egne midler, ophavsmænd til securitisationstransaktioner med deltagelse af EIF samt repræsentanter for relevante brancheorganisationer. Denne evaluering bekræftede, at EU’s andel tilfører merværdi af følgende grunde:

· I kraft af EU’s kapitalandel er Europa-Kommissionen repræsenteret i EIF’s generalforsamling og i EIF’s bestyrelse (med to ud af syv medlemmer), og det giver EU betydelig indflydelse på fastlæggelsen af EIF’s strategiske og operationelle mål. Dette medvirker til at fremme og fastholde EU’s centrale politiske mål i EIF’s aktiviteter.

· EU’s kapitalandel skaber en ramme for arbejdet med at fremme EU’s politikker i samarbejdet med EIB og andre offentlige og private finansielle andelshavere. Aktiviteterne i den fælles bestyrelse sammen med andre andelshavere og især EIB bidrager til en større organisatorisk forståelse og stærkere samarbejde mellem de centrale aktører inden for SMV-finansiering;

· Stabil kreditvurdering: EIB's og EU's fælles kapitalandel i EIF har dannet grundlag for, at EIF's kreditvurdering er AAA/Aaa. En stærk kreditvurdering er afgørende for, at EIF’s finansieringsinstrumenter kan være effektive.

EIF’s aktiviteter over egne midler producerer en betydelig merværdi på de finansielle markeder, som afspejler EIF’s markedsorienterede tilgang til at levere politiske virkninger, men evalueringen viste dog også en række områder, hvor der i den forbindelse kan gøres forbedringer. På baggrund af konklusionerne af evalueringen har Kommissionen udarbejdet en opfølgende handlingsplan, som blev forelagt Rådet og Parlamentet i november 2012 og nu er ved at blive gennemført. De vigtigste konklusioner af evalueringen og de hensigtsmæssige foranstaltninger, som Kommissionen har truffet i overensstemmelse dermed, er følgende:

· Der er behov for at skabe større klarhed om de EU-politiske mål, der skal nås af EIF. I den forbindelse bør den ønskede balance af finansielt og politisk afkast samt det ønskede niveau for udbytteudlodning tages op til fornyet overvejelse. På Kommissionens anmodning har EIF udarbejdet en rapport til bestyrelsen om rammerne for EIF's merværdi samt en gennemgang af den efterfølgende konsekvensanalyse, der blev afsluttet i april 2013. Som følge heraf vil der blive indført en efterfølgende evalueringsrapport med indsamling af data om de individuelle transaktioners reelle virkninger for SMV’erne. Desuden har Kommissionen anmodet om en fornyet vurdering af EIF’s udbyttepolitik. I 2013 blev der på EIF's generalforsamling truffet beslutning om som udgangspunkt at lægge sig på et standardudbytte på 40 % (af nettofortjenesten) og at udlodde 20 % af nettofortjenesten som udbytte. Beslutningen vil blive taget op til fornyet vurdering på den årlige generalforsamling i 2014.

· Da de enkelte andelshavergrupper hver især bidrager med en særlig og påviselig værdi til EIF's fulde merværdi, bør det tilstræbes at opretholde trepartsstrukturen i EIF. De finansielle institutioners andele bør som minimum opretholdes og ideelt set udvides. Til opfølgning heraf har Kommissionen anmodet EIF’s ledelse om at bestræbe sig på at inddrage flere ligesindede institutioner som nye andelshavere, der er finansielle institutioner. EIF's ledelse er også blevet anmodet om regelmæssigt at rapportere til bestyrelsen om de aktiviteter, der er iværksættes af EIF for at tiltrække nye andelshavere, der er finansielle institutioner.

· Da den systematiske saminvestering under EIB's mandat til EIF vedrørende risikovillig kapital kun tilfører en begrænset merværdi, vil EIF blive anmodet om regelmæssigt at saminvestere inden for rammerne af andre mandater, herunder EU-mandater som f.eks. Horisont 2020 og Cosme, for at sikre større samordning af interesser mellem Kommissionen og EIF.

På baggrund af en nylig ekstern evaluering og i overensstemmelse med proportionalitetsprincippet og den hidtidige praksis foreslår Kommissionen, at der ikke skal udarbejdes en formel konsekvensanalyse.

3. JURIDISKE ASPEKTER AF FORSLAGET

Rådets afgørelse 94/375/EF af 6. juni 1994 om Fællesskabets medlemskab af Den Europæiske Investeringsfond[5] indeholder en specifik bestemmelse om kapitalforhøjelser i artikel 3. På baggrund af udviklingen i EU-Domstolens retspraksis med hensyn til såkaldt "afledt retsgrundlag" kan denne bestemmelse dog ikke bruges som retsgrundlag for en ny afgørelse om en kapitalforhøjelse i EIF. Der bør i stedet foreslås et retsgrundlag i den primære ret.

I lyset af EIF's mål og aktiviteter i henhold til dens vedtægter og de afgørelser, der er truffet af de ledende organer i overensstemmelse med vedtægterne, og i lyset af det primære mål, som kapitalforhøjelsen tager sigte på, som er at

– følge op på Det Europæiske Råds opfordring om at øge EIF's kreditforbedringskapacitet, især til fordel for SMV’er, og

– skabe yderligere kapacitet til egenkapitalinvesteringer til støtte for SMV’er og innovation, forskning og teknologisk udvikling i virksomhederne i medlemsstaterne,

således at EU’s industri fremmes, anses artikel 173, stk. 3, i TEUF for at være et passende retsgrundlag for den foreslåede kapitalforhøjelse.

4. VIRKNINGER FOR BUDGETTET

På baggrund af den foreslåede forhøjelse af den tegnede kapital med op til 1,5 mia. EUR vil Kommissionen skulle købe op til 450 nye andele.

Nedenstående tabel viser udviklingen i EU’s andel i EIF’s kapital efter den foreslåede kapitalforhøjelse. Den viser den andel af EIF’s kapital, som EU tegner sig for, opdelt i indbetalt kapital og tegnet kapital før og efter denne kapitalforhøjelse.

EU’s andel i EIF’s kapital (mio. EUR)

Indbetalt kapital || Kapital, der kan kræves indbetalt || Tegnet kapital i alt efter forhøjelse

Nuværende andel (før 2014) || Foreslået forhøjelse || I alt || Nuværende andel (før 2014) || Foreslået forhøjelse || I alt

180 || 90 || 270 || 720 || 360 || 1 080 || 1 350

EU’s tegning af nye andele i EIF ville finde sted over en fireårig periode, der begynder i 2014. Det skønnes, at der bliver brug for ca. 175 mio. EUR til at dække købet af 450 andele. Dette skøn er baseret på EIF’s prognoser for udviklingen i prisen på EIF’s andele i tegningsperioden 2014-2017. Tegningsprisen vil være baseret på en aftalt formel, nemlig (Repurchase Share Price Undertaking). Den omfatter den indbetalte del af egenkapitalen samt forskellige reserver (f.eks. lovbestemt reserve, tilbageholdt overskud) samt fortjeneste i regnskabsåret minus de udbytter, der udbetales. Ændringerne i reserverne er vanskelige at anslå, i betragtning af at en af reserverne afspejler ændringer i markedsværdierne for private egenkapitalinvesteringer, der er foretaget af EIF, og værdiændringer i forbindelse med EIF’s likvide beholdning. Den faktiske pris i hver tegningsperiode vil blive baseret på de reviderede regnskaber fra det foregående år.

Kommissionen foreslår, at de udbytter, der betales af EIF i årene 2014-2017, anvendes til at dække en del af omkostningerne i forbindelse med de nye andele. Hvis man går ud fra, at 2013-niveauet med et udbytte på 20 % forbliver uændret for de kommende fire år, anslås udbyttet for denne periode at beløbe sig til ca. 11,5 mio. EUR. Det skal dog understreges, at EIF anvender en udbyttesats på 33 % som arbejdshypotese for beregningerne i det dokument, der er forelagt for bestyrelsen med forslag om en kapitalforhøjelse. Hvis man går ud fra dette udbytteniveau, vil købet af 450 andele kræve ca. 172 mio. EUR, og det anslåede udbytte, der ville blive modtaget i 2014-2017, ville beløbe sig til ca. 19 mio. EUR. Udbyttet besluttes årligt af EIF’s generalforsamling.

Derfor kan hverken andelenes tegningspris eller udbytteniveauet på nuværende tidspunkt beregnes præcist for hele tegningsperioden. Under alle omstændigheder forventes den pris, EU skal betale for sin del af forhøjelsen, ikke at være højere end summen af den vejledende budgetbevilling på 170 mio. EUR plus modtagne udbytter i løbet af 2014-2017. Kommissionen foreslår, at der gøres brug af bevillinger, der allerede er programmeret for finansielle instrumenter under Cosme- og Horisont 2020-programmer til at give SMV’er bedre adgang til finansiering.

Cosme-forordningen tager ligesom EIF sigte på at forbedre adgangen til finansiering, navnlig for SMV’er, og fremme iværksætterånd og -kultur. I Horisont 2020-forordningen henvises der til finansielle instrumenter som den vigtigste kilde til finansiering af aktiviteter tæt på markedet, som støttes under programmet, og EIF vil spille en vigtig rolle for gennemførelsen af sådanne finansielle instrumenter. Det foreslås derfor at anvende en del af de disponible bevillinger for Cosme og Horisont 2020 til den foreslåede kapitalforhøjelse i EIF. Den nødvendige tilpasning af 2014-budgettet vil blive foreslået særskilt i et forslag til ændringsbudget.

2014/0034 (COD)

Forslag til

EUROPA-PARLAMENTETS OG RÅDETS AFGØRELSE

om Den Europæiske Unions deltagelse i kapitalforhøjelsen i Den Europæiske Investeringsfond

EUROPA-PARLAMENTET OG RÅDET FOR DEN EUROPÆISKE UNION HAR ‑

under henvisning til traktaten om Den Europæiske Unions funktionsmåde, særlig artikel 173, stk. 3,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Det Europæiske Økonomiske og Sociale Udvalg,

efter den almindelige lovgivningsprocedure og

ud fra følgende betragtninger:

(1) I henhold til Rådets afgørelse 94/375/EF af 6. juni 1994 om Fællesskabets medlemskab af Den Europæiske Investeringsfond[6] blev Den Europæiske Investeringsfond (fonden) oprettet i 1994 for at "fremme en vedvarende og afbalanceret vækst i Fællesskabet".

(2) Efter forhøjelsen af fondens tegnede kapital i 2007 beløber fondens autoriserede kapital sig til 3 mia. EUR, fordelt på 3 000 andele på 1 mio. EUR hver, med 20 % indbetalt. EU, repræsenteret af Kommissionen, deltog i den foregående forhøjelse af fondens tegnede kapital i overensstemmelse med Rådets afgørelse 2007/247/EF af 19. april 2007 om Fællesskabets deltagelse i kapitalforhøjelsen i Den Europæiske Investeringsfond[7].

(3) Dermed har EU, repræsenteret af Kommissionen, nu 900 andele i fonden til en nominel værdi af 900 mio. EUR, hvoraf 180 mio. EUR er indbetalt.

(4) Det Europæiske Råd vedtog på mødet den 28.-29. juni 2012 "vækst- og beskæftigelsespagten" med henblik på at stimulere en intelligent, bæredygtig, inklusiv, ressourceeffektiv og jobskabende vækst. I den forbindelse understregede Det Europæiske Råd i sine konklusioner bl.a. de omgående yderligere foranstaltninger på EU-plan for at fremme vækst og beskæftigelse, forbedre finansieringen af økonomien og gøre Europa mere konkurrencedygtigt som produktions- og investeringssted, at fondens indsats bør udvikles, navnlig hvad angår venturekapitalaktiviteter, i samarbejde med de eksisterende nationale strukturer som f.eks. nationale erhvervsfremmende banker og institutioner.

(5) For yderligere at fremme investeringer og adgang til kredit lancerede Det Europæiske Råd den 28.-29. juni 2013 en "ny investeringsplan for Europa" for at støtte små og mellemstore virksomheder (SMV’er) og øge finansieringen af økonomien. I denne sammenhæng anmodede Det Europæiske Råd i sine konklusioner Kommissionen og EIB om at forøge fondens kreditforbedringskapacitet som en prioritet.

(6) Det Europæiske Råd, som mindede om, at det fortsat er afgørende at genetablere normal långivning til økonomien, navnlig til SMV’er, opfordrede på sit møde i december 2013 Kommissionen og EIB til ved hjælp af en kapitalforhøjelse at øge EIF's kapacitet yderligere med henblik på at nå til endelig enighed senest i maj 2014.

(7) EIF har med de nuværende egne midler ikke mulighed for at øge sine aktiviteter væsentligt for således at efterkomme opfordringen fra Det Europæiske Råd, idet fondens garanti- og venturekapitalaktiviteter ikke må overstige de lofter, der er fastsat i artikel 26 vedtægterne eller vedtaget af fondens generalforsamling. Desuden er fondens kreditforbedringskapacitet begrænset i forhold til mængden af disponible egne midler.

(8) Fondens bestyrelse har derfor den 26. november 2013 givet sin godkendelse med hensyn til begrundelsen for at forhøje fondens tegnede kapital med op til 1 500 mio. EUR, således at der kan opnås den nødvendige forøgelse af egne midler. De tekniske betingelser og nærmere procedure for forhøjelsen vil, når tiden er inde, blive forelagt for bestyrelsen med en anmodning om tilladelse til at forelægge et forslag for fondens generalforsamling i 2014 med henblik på godkendelse.

(9) De nye andele bør tegnes af fondens andelshavere efter eget valg over en fireårig periode, der begynder i 2014 og slutter i 2017. Prisen på de nye andele bør fastsættes årligt og baseres på den nettoaktivværdiformel, der er aftalt mellem fondens andelshavere.

(10) Det årlige udbytte, der modtages i 2014-2017 for EU’s deltagelse i fonden, bør betragtes som eksterne formålsbestemte indtægter og anvendes til at dække en del af udgifterne til kapitalforhøjelsen. Dette skulle øge de budgetmidler, der er til rådighed til kapitalforhøjelsen, og dermed støtte målsætningen om at bibeholde EU's relative andel i fonden på det nuværende niveau (30 %).

(11) Det er hensigtsmæssigt, at Unionen deltager i kapitalforhøjelsen i fonden for at realisere Unionens mål om at fremme et klima, der er gunstigt for initiativer og udvikling af virksomheder, navnlig SMV'er, overalt i Unionen samt fremme en bedre udnyttelse af det industrielle potentiale i EU's politikker for innovation, forskning og teknologisk udvikling, således som det er anført i konklusionerne fra Det Europæiske Råd i juni 2012, juni 2013 og december 2013 og specificeret nærmere i "vækst- og beskæftigelsespagten" og den "nye investeringsplan for Europa".

(12) For at Unionens repræsentant i EIF’s generalforsamling kan stemme om kapitalforhøjelsen hurtigst muligt, bør afgørelsen træde i kraft dagen efter offentliggørelsen —

VEDTAGET DENNE AFGØRELSE:

Artikel 1

Ud over sin aktuelle kapitalandel i Den Europæiske Investeringsfond (fonden) tegner Unionen op til 450 andele, hver med en pålydende værdi på 1 mio. EUR, i fonden. Tegningen af andelene og de årlige betalinger sker i overensstemmelse med de vilkår, der vil blive godkendt af fondens generalforsamling.

Artikel 2

Unionen køber de nye andele i fonden over en fireårig periode, som begynder i 2014. I løbet af perioden 2014-2017 betragtes udbytte, som Unionen modtager for sin deltagelse i fonden, som eksterne formålsbestemte indtægter i overensstemmelse med artikel 21, stk. 4, i Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget[8], med henblik på at dække en del af omkostningerne ved tegningen.

Derudover skal et samlet beløb på op til 170 mio. EUR for hele perioden stå til rådighed på Den Europæiske Unions almindelige budget til dækning af de resterende omkostninger, idet der gøres brug af bevillinger, der allerede er programmeret inden for udgiftsområde 1a i den flerårige finansielle ramme for 2014-2020, således at de samlede udgifter ikke ændres. Budgetforpligtelsen kan opdeles i årlige rater over fire år i overensstemmelse med artikel 85, stk. 4, i forordning (EU, Euratom) nr. 966/2012.

Artikel 3

Denne afgørelse træder i kraft dagen efter offentliggørelsen i Den Europæiske Unions Tidende.

Udfærdiget i Bruxelles, den […].

På Europa-Parlamentets vegne På Rådets vegne

Formand Formand

FINANSIERINGSOVERSIGT

1. FORSLAGETS/INITIATIVETS RAMME

1.1. Forslagets/initiativets betegnelse

1.2. Berørt(e) politikområde(r) inden for ABM/ABB-strukturen

1.3. Forslagets/initiativets art

1.4. Mål

1.5. Forslagets/initiativets begrundelse

1.6. Varighed og finansielle virkninger

1.7. Påtænkt(e) forvaltningsmetode(r)

2. FORVALTNINGSFORANSTALTNINGER

2.1. Bestemmelser om kontrol og rapportering

2.2. Forvaltnings- og kontrolsystem

2.3. Foranstaltninger til forebyggelse af svig og uregelmæssigheder

3. FORSLAGETS/INITIATIVETS ANSLÅEDE FINANSIELLE VIRKNINGER

3.1. Berørt(e) udgiftspost(er) på budgettet og udgiftsområde(r) i den flerårige finansielle ramme

3.2. Anslåede virkninger for udgifterne

3.2.1. Sammenfatning af de anslåede virkninger for udgifterne

3.2.2. Anslåede virkninger for aktionsbevillingerne

3.2.3. Anslåede virkninger for administrationsbevillingerne

3.2.4. Forenelighed med indeværende flerårige finansielle ramme

3.2.5. Tredjemands bidrag til finansieringen

3.3. Anslåede virkninger for indtægterne

FINANSIERINGSOVERSIGT

1. FORSLAGETS/INITIATIVETS RAMME

1.1. Forslagets/initiativets betegnelse

Godkendelse af en kapitalforhøjelse i Den Europæiske Investeringsfond og Unionens deltagelse i kapitalforhøjelsen.

1.2. Berørt(e) politikområde(r) inden for ABM/ABB-strukturen[9]

Afsnit 01 – Økonomiske og finansielle anliggender

1.3. Forslagets/initiativets art

¨ Forslaget/initiativet drejer sig om en ny foranstaltning

¨ Forslaget/initiativet drejer sig om en ny foranstaltning som opfølgning på et pilotprojekt/en forberedende foranstaltning[10]

ý Forslaget/initiativet drejer sig om forlængelse af en eksisterende foranstaltning

¨ Forslaget/initiativet drejer sig om omlægning af en foranstaltning til en ny foranstaltning

1.4. Mål

1.4.1. Det eller de af Kommissionens flerårige strategiske mål, som forslaget/initiativet vedrører

Mål: at samarbejde aktivt med EIB og EIF med henblik på gennemførelsen af EU’s politikker.

Mål: fortsat at indgå i et snævert samarbejde med EIB og EIF i udformningen af finansielle instrumenter til støtte for Europa 2020-målene for den næste flerårige finansielle ramme.

1.4.2. Specifikke mål og berørte ABM/ABB-aktiviteter

Specifikt mål nr.

1. At fremme EU’s interesser i de styrende organer i EIB/EIF og styrke samarbejde mellem EU og EIB/EIF for at sikre, at EIB/EIF's långivning er i overensstemmelse med EU’s politiske prioriteter, navnlig inden for EU.

Berørte ABM/ABB-aktiviteter

Afsnit 01.04 Finansielle transaktioner og instrumenter

1.4.3. Forventede resultater og virkninger

Kapitalforhøjelsen vil sætte EIF i stand til at reagere hensigtsmæssigt på Det Europæiske Råds konklusioner på to måder:

· Den øgede kapital vil lette gældsfinansiering til SMV’er (via kreditforbedrings- og garantiaktiviteter).

· Den øgede kapital vil øge kapaciteten til at investere i privat egenkapital, mezzaninfinansiering og venture- og vækstkapital.

Desuden vil kapitalforhøjelsen give EIF mulighed for at foretage saminvesteringer med egne midler med Kommissionens mandater for f.eks. Cosme og Horisont 2020 og dermed sikre mere sammenfaldende interesser mellem Kommissionen og EIF i overensstemmelse med bestemmelserne i finansforordningen. Endelig vil deltagelsen i denne kapitalforhøjelse sikre, at EU's andel i EIF's kapital i det mindste forbliver konstant og ikke svækkes.

Kreditforbedrings- og garantiaktiviteter

Det forventes, at EIF i løbet af den næste programmeringsperiode vil øge sin kreditforbedringskapacitet betydeligt, med en årlig anvendelse på mellem 2,0 og 3,0 mia. EUR (for årligt at mobilisere mellem 11-20 mia. EUR i lån til SMV’er) med en specifik indsats i 2015 og 2016. Denne yderligere kreditforbedringsaktivitet kræver en forøgelse af EIF’s egne midler på 400 mio. EUR, yderligere suppleret af et EIB-mandat på op til 2,3 mia. EUR for 2014-2016. Den øgede aktivitet skulle kunne føre til, at 50 % flere SMV’er bliver omfattet af EIF's kreditforbedrings- og garantiaktiviteter.

Egenkapitalaktiviteter

Den yderligere kapital vil styrke EIF’s fokus på kritiske huller i spirende eller voksende kapitalmarkeder og venturekapitalmarkeder. Disse centrale initiativer vil støtte dels politikkerne for forskning, udvikling og innovation, dels politikkerne for beskæftigelse, vækst og social samhørighed. De yderligere forpligtelser på 400 mio. EUR vil skulle bakkes op af i alt yderligere 150-200 mio. EUR i EIF’s egne midler. Den øgede aktivitet skulle kunne føre til, at 50 % flere SMV’er bliver omfattet af EIF's egenkapitalaktiviteter.

1.4.4. Virknings- og resultatindikatorer

Opfyldelsen af målene vil blive målt via antallet af kreditforbedringstransaktioner, den mobiliserende virkning, der opnås, mængden af lånefinansiering til SMV’er og antallet af støttede SMV’er samt geografisk diversificering. Resultaterne vil blive målt på stigningen i antallet af SMV’er, der er omfattet af EIF's kreditforbedrings- og garantiaktiviteter.

Hvad angår venturekapitalaktiviteter, vil virkningen blive målt på antallet af transaktioner, antallet af støttede virksomheder, gearing (dvs. det samlede saminvesteringsbeløb) samt mobiliserende virkning (dvs. saminvesteringsbeløb, som direkte tilskrives EIF), mængden af udbetalinger til endelige støttemodtagere og geografisk diversificering. Resultaterne vil blive målt på stigningen i antallet af SMV’er, der er omfattet af EIF's egenkapitalaktiviteter.

1.5. Forslagets/initiativets begrundelse

1.5.1. Behov, der skal opfyldes på kort eller lang sigt

EIF anvender sine egne midler som kapitalgrundlag for sine garantiaktiviteter og som egenkapitalbetaling til sine venturekapitalinvesteringer. Størrelsesordenen af EIF's nuværende egenkapital begrænser EIF’s evne til i betydelig grad at øge sine venturekapitalaktiviteter og kreditforbedringsaktiviteter, således som Det Europæiske Råd i juni 2012, juni 2013 og december 2013 anmodede om.

1.5.2. Merværdien ved en indsats fra EU's side

Den yderligere kapacitet, der skabes i kraft af EIF’s kapitalforhøjelse, vil sætte EIB-gruppen i stand til at mobilisere yderligere ca. 45 mia. EUR i form af nye lån og leasing i de kommende 7 år. Kapitalforhøjelsen vil også forbedre EIF’s potentiale til at samarbejde med andelshaverne (Kommissionen, EIB og de finansielle institutioner) og tredjeparter i gennemførelsen af kreditforbedringsaktiviteter.

EIF's yderligere investeringskapacitet vil også blive brugt i forbindelse med det europæiske venturekapitalmarked, især i forbindelse med finansiering af nyetablerede eller stærkt voksende virksomheder. Det vil i høj grad forbedre EIF’s bidrag til bestræbelserne på at nå EU 2020-målet om en intelligent, bæredygtig og jobskabende vækst, især i forbindelse med gennemførelsen af følgende flagskibsinitiativer vedrørende SMV’ers adgang til finansiering:

· "Innovation i EU";

· "En industripolitik for en globaliseret verden";

· "En handlingsplan om bedre adgang til finansiering for SMV'er".

Endelig vil den foreslåede kapitalforhøjelse også kunne styrke den rolle, som de finansielle institutioner i EIF spiller, ved at øge deres kapitalandele.

1.5.3. Erfaringer fra lignende foranstaltninger

I Rådets afgørelse 2007/247/EF er det anført, at der bør foretages en evaluering af fondens aktiviteter med egne midler senest den 31. juli 2012. Denne evaluering har påvist den merværdi, som EIF’s aktiviteter med egne midler har for gennemførelsen af EU’s SMV-finansieringsaktiviteter (risikovillig kapital og gældsfinansiering), herunder investeringer, udvikling af innovative finansielle instrumenter og opbygning af investeringsinfrastruktur og -økosystemer baseret på partnerskab og fælles viden. Som angivet i begrundelsen (afsnit 2, resultater af høring af interesserede parter og konsekvensanalyser) blev det i evalueringen konkluderet, at der er stærke og gyldige grunde til at opretholde EU’s andel i EIF.

Uanset den konstaterede merværdi blev der i evalueringen peget på en række områder, hvor den politiske virkning af EIF’s aktiviteter med egne midler kan styrkes yderligere. Til opfølgning af konklusionerne fra evalueringen har Kommissionen udarbejdet en opfølgende handlingsplan for yderligere at forbedre merværdien af EU’s andele i EIF. Handlingsplanen blev forelagt Rådet og Parlamentet i november 2012 og er nu ved at blive gennemført.

1.5.4. Sammenhæng med andre relevante instrumenter og eventuel synergivirkning

Kommissionen fremmer systematisk et tæt samarbejde og fælles initiativer i EIB-gruppen. Disse effektive tiltag er i stigende grad nødvendige for at fastholde opsvinget under de skrøbelige økonomiske forhold.

Desuden supplerer EIF’s egne midler EU’s og EIB’s mandater (f.eks. de finansielle instrumenter under Cosme og Horisont 2020 og EIB-mandatet for risikovillig kapital). EIF’s egne midler er nødvendige til at mobilisere EU-midler.

1.6. Varighed og finansielle virkninger

¨ Forslag/initiativ af begrænset varighed

– ¨ Forslag/initiativ gældende fra [DD/MM]YYYY til [DD/MM]YYYY

– x Finansielle virkninger fra 2014 til 2017

¨ Forslag/initiativ af ubegrænset varighed

– Iværksættelse med en indkøringsperiode fra [YYYY til YYYY],

– derefter gennemførelse i fuldt omfang

1.7. Påtænkt(e) forvaltningsmetode(r)[11]

Fra 2014-budgettet

X Direkte forvaltning ved Kommissionen

2. FORVALTNINGSFORANSTALTNINGER

2.1. Bestemmelser om kontrol og rapportering

EIF’s årsberetning og Revisionsudvalgets årsrapport vil fortsat blive forelagt Rådet og Europa-Parlamentet som fastsat i Rådets afgørelse 2007/247/EF.

Bestyrelsen vurderer langt de fleste af de enkelte EIF-transaktioner og overvåger venturekapital- og garantiporteføljerne. Den sikrer også, at fonden forvaltes i overensstemmelse med dens vedtægter og de specifikke retningslinjer, bestyrelsen har vedtaget. Kommissionen har udpeget to direktører og to suppleanter i bestyrelsen. Endvidere dækker en trepartsaftale mellem EIF, Revisionsretten og Kommissionen de arrangementer, der finder anvendelse for formidling af dokumenter og information vedrørende EU's deltagelse i EIF’s kapital til Revisionsretten.

Endelig bliver EIF vurderet af de tre store kreditvurderingsbureauer: Fitch, Moody’s og Standard & Poor’s.

2.2. Forvaltnings- og kontrolsystem

2.2.1. Konstaterede risici

Karakteren af den risiko, der knytter sig til EU's andel i EIF, ændres ikke som følge af forslaget. EIF's investerings- og risikoforvaltningsstrukturer vil fortsat være de samme. Risikostyringen fungerer i overensstemmelse med bedste markedspraksis, gældende standarder, retlige bestemmelser og Basel II-kravene.

2.2.2. Oplysninger om det indførte interne kontrolsystem

EIF's risikostyrings- og overvågningsfunktion omfatter alle EIF’s aktiviteter med regelmæssig overvågning af risici for enkelte transaktioner og på porteføljeniveau og vurdering af nye og eksisterende transaktioner.

EIF’s årsregnskaber revideres af eksterne regnskabsrevisorer under mandat fra EIF’s Revisionsudvalg. Disse regnskaber godkendes af andelshaverne på den årlige generalforsamling.

I den interne regnskabsrevision, som forestås af EIB, undersøges og vurderes de interne kontrolsystemers udformning og effektivitet. Revisionsudvalget mødes jævnligt med den interne revisor og overvåger gennemførelsen af de vedtagne foranstaltninger.

2.2.3. Vurdering af omkostninger og fordele ved kontrol og evaluering af den forventede fejlrisiko

Kapitalforhøjelsen vedrører en andel i en international finansiel institution. Vedtægterne for EIF foreskriver regelmæssig kontrol af EIF, forestået af interne og eksterne revisorer.

2.3. Foranstaltninger til forebyggelse af svig og uregelmæssigheder

EIF har en uafhængig afdeling for regelefterlevelse og operationelle risici til at sikre, at der anvendes de højeste standarder for integritet i alle EIF's aktiviteter i overensstemmelse med bedste internationale praksis.

3. FORSLAGETS/INITIATIVETS ANSLÅEDE FINANSIELLE VIRKNINGER

3.1. Berørt(e) udgiftspost(er) på budgettet og udgiftsområde(r) i den flerårige finansielle ramme

· Eksisterende budgetposter i 2014

I samme rækkefølge som udgiftsområderne i den flerårige finansielle ramme og budgetposterne.

Udgifts-område i den flerårige finansielle ramme: || Budgetpost || Udgiftens art || Bidrag

|| OB/IOB ([12]) || fra EFTA-lande[13] || fra kandidat-lande[14] || fra tredje­lande || iht. finansforordnin-gens artikel 21, stk. 2, litra b)

1a || 01.04.01.01 – Den Europæiske Investeringsfond – Tilrådigheds-stillelse af de indbetalte dele af den tegnede kapital 01.04.01.02 – Den Europæiske Investeringsfond – Del af den tegnede kapital, som kan indkaldes || OB || NEJ || NEJ || NEJ || NEJ

1a || 02.02.02 - Forbedring af adgangen til finansiering for små og mellemstore virksomheder (SMV'er) i form af egenkapital og lånefinansiering || OB || JA || NEJ || NEJ || NEJ

1a || 08.02.02.02 - Forbedring af adgangen til risikokapital til investeringer i forskning og innovation || OB || JA || NEJ || NEJ || NEJ

3.2. Anslåede virkninger for udgifterne

Forslaget vil ikke øge det samlede udgiftsniveau, der er programmeret under udgiftsområde 1a i den flerårige finansielle ramme for 2014-2020, da der vil blive anvendt bevillinger, der er planlagt til finansielle instrumenter under Cosme- og Horisont 2020-programmer, til finansiering af EIF’s kapitalforhøjelse.

Finansieringskilder til EIF’s kapitalforhøjelse: || || 2014 || 2015 || 2016 || 2017

Budgetpost 02.02.02 - Forbedring af adgangen til finansiering for små og mellemstore virksomheder (SMV'er) i form af egenkapital og lånefinansiering || Forpligtelser || 21,250 || 21,250 || 21,250 || 21,250

|| Betalinger || 21,250 || 21,250 || 21,250 || 21,250

Budgetpost 08.02.02.02 - Forbedring af adgangen til risikokapital til investeringer i forskning og innovation || Forpligtelser || 21,250 || 21,250 || 21,250 || 21,250

|| Betalinger || 21,250 || 21,250 || 21,250 || 21,250

3.2.1. Sammenfatning af de anslåede virkninger for udgifterne

i mio. EUR (tre decimaler)

Udgifts­område i den flerårige finansielle ramme || 01 04 || Finansielle transaktioner og instrumenter

GD [...] || || || År 2014 || År 2015 || År 2016 || År 2017 || År 2018-2020 || I ALT

Aktionsbevillinger || || || || || || || ||

Budgetpostens nummer 01040101 || Forpligtelser || (1) || 42,500 || 42,500 || 42,500 || 42,500 || 0 || 0 || 0 || 170,000*

Betalinger || (2) || 42,500 || 42,500 || 42,500 || 42,500++++++++ || 0 || 0 || 0 || 170,000*

Budgetpostens nummer 01040102 || Forpligtelser || (1a) || p.m. || p.m. || p.m. || p.m. || p.m. || p.m. || p.m. ||

Betalinger || (2 a) || p.m. || p.m. || p.m. || p.m. || p.m. || p.m. || p.m. ||

|| || || || || || || || || ||

|| || || || || || || || || ||

|| || || || || || || || || ||

|| || || || || || || || || ||

|| || || || || || || || || ||

Administrationsbevillinger finansieret over bevillingsrammen for særprogrammer[15] || || || || || || || ||

Budgetpostens nummer || || (3) || || || || || || || ||

Bevillinger I ALT til GD <….> || Forpligtelser || =1a +1b+1c +3 || 42,500 || 42,500 || 42,500 || 42,500 || 0 || 0 || 0 || 170,000

Betalinger || =2a+2b+2c+3 || 42,500 || 42,500 || 42,500 || 42,500 || 0 || 0 || 0 || 170,000

Aktionsbevillinger I ALT || Forpligtelser || (4) || 42,500 || 42,500 || 42,500 || 42,500 || || || || 170,000

Betalinger || (5) || 42,500 || 42,500 || 42,500 || 42,500 || || || || 170,000

Administrationsbevillinger finansieret over bevillingsrammen for særprogrammer I ALT || (6) || || || || || || || ||

Bevillinger I ALT under UDGIFTSOMRÅDE 1a i den flerårige finansielle ramme || Forpligtelser || =4 + 6 || 42,500 || 42,500 || 42,500 || 42,500 || || || || 170,000

Betalinger || =5 + 6 || 42,500 || 42,500 || 42,500 || 42,500 || || || || 170,000

|| || || || || || || || ||

Udgiftsområde i den flerårige finansielle ramme || 5 || Administration

i mio. EUR (tre decimaler)

|| || || År 2014 || År 2015 || År 2012 || År 2017 || År 2018-2020 || I ALT

GD [...] ||

Menneskelige ressourcer || 0,262 || 0,262 || 0,262 || 0,262 || 0,262 || 0,262 || 0,262 || 1,834

Andre administrationsudgifter || || || || || 0.200* || || || 0,200*

I ALT GD <…….> || Bevillinger || 0,262 || 0,262 || 0,262 || 0,262 || 0,462 || 0,262 || 0,462 || 2,034

* evaluering foretaget af eksterne konsulenter

Bevillinger I ALT under UDGIFTSOMRÅDE 5 i den flerårige finansielle ramme || (Forpligtelser i alt = betalinger i alt) || 0,262 || 0,262 || 0,262 || 0,262 || 0,462 || 0,262 || 0,462 || 2,034

i mio. EUR (tre decimaler)

|| || || År 2014[16] || År 2015 || År 2016 || År 2017 || År 2018-2020 || I ALT

Bevillinger I ALT under UDGIFTSOMRÅDE 1-5 i den flerårige finansielle ramme || Forpligtelser || 42,762 || 42,762 || 42,762 || 42,762 || 0,462 || 0,262 || 0,462 || 172,034

Betalinger || 42,762 || 42,762 || 42,762 || 42,762 || 0,462 || 0,262 || 0,462 || 172,034

3.2.2. Anslåede virkninger for aktionsbevillingerne

– ¨ Forslaget/initiativet medfører ikke anvendelse af aktionsbevillinger

– X Forslaget/initiativet medfører anvendelse af aktionsbevillinger som anført herunder:

Forpligtelsesbevillinger i mio. EUR (tre decimaler)

Der angives mål og resultater ò || || || År 2014 || År 2015 || År 2016 || År 2017 || År 2018-2020 || I ALT

RESULTATER

Type resultater[17] || Resultaternes gnsntl. omkostninger || Nr. || Om­kost­ninger || Nr. || Om­kost­ninger || Nr. || Om­kost­ninger || Nr. || Om­kost­ninger || Nr. || Om­kost­ninger || Nr. || Om­kost­ninger || Nr. || Om­kost­ninger || I alt nr. || OMKOSTNINGER I ALT

SPECIFIKT MÅL NR. 1[18]… At fremme EU’s interesser i de styrende organer i EIB/EIF og styrke samarbejde mellem EU og EIB/EIF for at sikre, at EIB/EIF's långivning er i overensstemmelse med EU’s politiske prioriteter, navnlig inden for EU. || || || || || || || || || || || || || || || ||

- Resultat || || || || 42,500 || || 42,500 || || 42,500 || || 42,500 || || 0 || || 0 || || 0 || || 170,000

Subtotal for specifikt mål nr. 1 || || || || || || || || || || || || || || || ||

OMKOSTNINGER I ALT || || 42,500 || || 42,500 || || 42,500 || || 42,500 || || 0 || || 0 || || 0 || || 170,000

3.2.3. Anslåede virkninger for administrationsbevillingerne

3.2.3.1. Resumé

– ¨ Forslaget/initiativet medfører ikke anvendelse af administrationsbevillinger

– X Forslaget/initiativet medfører anvendelse af administrationsbevillinger som anført herunder:

i mio. EUR (tre decimaler)

|| År 2014[19] || År 2015 || År 2016 || År 2017 || År 2018-2020 || I ALT

UDGIFTSOMRÅDE 5 i den flerårige finansielle ramme || || || || || || || ||

Menneskelige ressourcer || 0,262 || 0,262 || 0,262 || 0,262 || 0,262 || 0,262 || 0,262 || 1,834

Andre administrationsudgifter || || || || || 0,200 || || || 0,200

Subtotal UDGIFTSOMRÅDE 5 i den flerårige finansielle ramme || 0,262 || 0,262 || 0,262 || 0,262 || 0,462 || 0,262 || 0,462 || 2,034

Uden for UDGIFTSOMRÅDE 5[20] i den flerårige finansielle ramme || || || || || || || ||

Menneskelige ressourcer || || || || || || || ||

Andre administrations-udgifter || || || || || || || ||

Subtotal Uden for UDGIFTSOMRÅDE 5 i den flerårige finansielle ramme || 0,262 || 0,262 || 0,262 || 0,262 || 0,462 || 0,262 || 0,462 || 2,034

I ALT || 0,262 || 0,262 || 0,262 || 0,262 || 0,462 || 0,262 || 0,462 || 2,034

Personalebehovet vil blive dækket ved hjælp af det personale, som GD'et allerede har afsat til aktionen, og/eller interne rokader i GD'et, eventuelt suppleret med yderligere bevillinger, som tildeles det ansvarlige GD i forbindelse med den årlige tildelingsprocedure under hensyntagen til de budgetmæssige begrænsninger.

3.2.3.2. Anslået behov for menneskelige ressourcer

– ¨ Forslaget/initiativet medfører ikke anvendelse af menneskelige ressourcer

– X Forslaget/initiativet medfører anvendelse af menneskelige ressourcer som anført herunder:

Overslag angives i fuldtidsækvivalenter

|| || År 2014 || År 2015 || År 2016 || År 2017 || År 2018-2020

|| Stillinger i stillingsfortegnelsen (tjenestemænd og midlertidigt ansatte) || ||

|| XX 01 01 01 (i hovedsædet og i Kommissionens repræsentationskontorer) || 2 || 2 || 2 || 2 || 2 || 2 || 2

|| XX 01 01 02 (i delegationer) || || || || || || ||

|| XX 01 05 01 (indirekte forskning) || || || || || || ||

|| 10 01 05 01 (direkte forskning) || || || || || || ||

 Eksternt personale (i fuldtidsækvivalenter)[21] ||

|| XX 01 02 01 (KA, SNE, INT under den samlede bevillingsramme) || || || || || || ||

|| XX 01 02 02 (KA, LA, UNE, INT og UED i delegationerne) || || || || || || ||

|| XX 01 04 yy[22] || - i hovedsædet || || || || || || ||

|| - i delegationerne || || || || || || ||

|| XX 01 05 02 (KA, UNE, INT – indirekte forskning) || || || || || || ||

|| 10 01 05 02 (KA, UNE, INT – direkte forskning) || || || || || || ||

|| Andre budgetposter (skal angives) || || || || || || ||

|| I ALT || 2 || 2 || 2 || 2 || 2 || 2 || 2

01.04 angiver det berørte politikområde eller budgetafsnit.

Personalebehovet vil blive dækket ved hjælp af det personale, som GD'et allerede har afsat til aktionen, og/eller interne rokader i GD'et, eventuelt suppleret med yderligere bevillinger, som tildeles det ansvarlige GD i forbindelse med den årlige tildelingsprocedure under hensyntagen til de budgetmæssige begrænsninger.

Opgavebeskrivelse:

Tjenestemænd og midlertidigt ansatte || De hovedopgaver, der følger af forslaget, er følgende: - Udarbejdelse af lovgivningsmæssigt forslag - Opfølgning af den lovgivningsmæssige procedure sammen med Europa-Parlamentet og Rådet - Forbindelser og kommunikation med EIF, navnlig i forbindelse med forberedelsen af Kommissionens holdning til forslag, der forelægges EIF’s bestyrelse, og rapportering - Forberedelse af Kommissionens holdning til forslag, der forelægges EIF’s bestyrelse - Forberedelse af den lovpligtige rapportering.

Eksternt personale ||

3.2.4. Forenelighed med indeværende flerårige finansielle ramme

– ¨ Forslaget/initiativet er foreneligt med indeværende flerårige finansielle ramme

– X Forslaget/initiativet kræver omlægning af det relevante udgiftsområde i den flerårige finansielle ramme

Kommissionen foreslår, at der gøres brug af bevillinger, der allerede er programmeret for finansielle instrumenter under Cosme- og Horisont 2020-programmer til at give SMV’er bedre adgang til finansiering. De berørte budgetposter er henholdsvis 02 02 02 "Forbedring af adgangen til finansiering for små og mellemstore virksomheder (SMV’er) i form af egenkapital og lånefinansiering" og 08 02 02 02 "Forbedring af adgangen til risikokapital til investeringer i forskning og innovation". Den budgetpost under afnsit 01, der tilføres midler, er 01 04 01 01 "Den Europæiske Investeringsfond – Tilrådighedsstillelse af de indbetalte dele af den tegnede kapital". Som nævnt ovenfor er der brug for 170 000 000 EUR i løbet af FFR 2014-2020.

¨ Forslaget/initiativet kræver, at fleksibilitetsinstrumentet anvendes, eller at den flerårige finansielle ramme revideres[23].

3.2.5. Tredjemands bidrag til finansieringen

– Forslaget/initiativet indeholder ikke bestemmelser om samfinansiering med tredjemand

Anslåede virkninger for indtægterne

– ¨ Forslaget/initiativet har ingen finansielle virkninger for indtægterne

– X Forslaget/initiativet har følgende finansielle virkninger:

– ¨ for egne indtægter

– X for diverse indtægter

i mio. EUR (tre decimaler)

Indtægtspost på budgettet || Bevillinger til rådighed i indeværende regnskabsår || Forslagets/initiativets virkninger[24]

År 2014 || År 2015 || År 2016 || År 2017 || År 2018-2020

Artikel 850 || || 2,477 || 2,078 || 3,112 || 3,800 || p.m || p.m || p.m

Under denne artikel opføres eventuelle udbytter af medlemskab af Den Europæiske Investeringsfond.

I henhold til artikel 24 i vedtægterne skal EIF søge at opnå et passende afkast til sine andelshavere. Efter at der er truffet beslutning på EIF’s generalforsamling, udlodder EIF udbytter af det årlige nettoresultat til andelshaverne. Hvad EU's kapitalandel angår, tilbageføres udbyttet til EU's budget (budgetpost 850: udbytte fra EIF).

På nuværende tidspunkt består EIF’s indtægter primært af indtægter fra den likvide beholdning, administrationsgebyrer og indtægter fra garantitransaktioner over dens egne midler. Da det er vanskeligt at forelægge endelige tal for de fremtidige nettoindtægter og det deraf følgende udbytte, som har indvirkning på tegningsprisen, foreslår Kommissionen, at indtægter fra udbytte tilføres udgiftsbudgetpost 01 04 01 01. Indtægterne vil udelukkende blive overført i den periode, hvor til kapitalforhøjelsen finder sted. Ovenstående tal bygger på skøn og forudsætter, at det nuværende udbytteniveau på 20 % vil forblive uændret i de kommende fire år. Udbyttet besluttes dog årligt af EIF’s generalforsamling.

[1] Udtrykket "mandat" omfatter i denne begrundelse alle EIF's aktiviteter med undtagelse af de transaktioner, hvor den kun anvender egne midler. Mandaterne omfatter de EU-programmer, som EIF har fået beføjelse til at forvalte.

[2] Tallene er baseret på EIF’s interne antagelse.

[3] Ifølge EIF’s vedtægter kan den autoriserede kapital i EIF forhøjes ved afgørelse truffet af EIF's generalforsamling, der handler med et flertal på 85 % af de afgivne stemmer. Kommissionen vil således kunne blokere for en afgørelse på generalforsamlingen, da den ejer 30 % af andelene i EIF.

[4] Rådets afgørelse 2007/247/EF af 19. april 2007 om Fællesskabets deltagelse i kapitalforhøjelsen i Den Europæiske Investeringsfond (EUT L 107 af 25.4.2007, s. 5).

[5] EFT L 173 af 7.7.1994, s. 12.

[6] EFT L 173 af 7.7.1994, s. 12.

[7] EUT L 107 af 25.4.2007, s. 5.

[8] EUT L 298 af 26.10.2012, s. 1.

[9] ABM: Activity Based Management (aktivitetsbaseret ledelse) – ABB: Activity Based Budgeting (aktivitetsbaseret budgetlægning).

[10] Jf. artikel 54, stk. 2, litra a) og b), i finansforordningen.

[11] Forklaringer vedrørende forvaltningsmetoder og henvisninger til finansforordningen findes på webstedet BudgWeb: http://www.cc.cec/budg/man/budgmanag/budgmanag_en.html

[12] OB = opdelte bevillinger/IOB = ikke-opdelte bevillinger.

[13] EFTA: Den Europæiske Frihandelssammenslutning.

[14] Kandidatlande og, efter omstændighederne, potentielle kandidatlande på Vestbalkan.

[15] Teknisk og/eller administrativ bistand og udgifter til støtte for gennemførelsen af EU's programmer og/eller aktioner (tidligere BA-poster), indirekte forskning, direkte forskning.

[16] År n er det år, hvor gennemførelsen af forslaget/initiativet begynder.

[17] Resultater er de produkter og tjenesteydelser, der skal leveres (f.eks. antal finansierede studenterudvekslinger, antal km bygget vej osv.).

[18] Som beskrevet i del 1.4.2., "Specifikke mål ...".

[19] År n er det år, hvor gennemførelsen af forslaget/initiativet begynder.

[20] Teknisk og/eller administrativ bistand og udgifter til støtte for gennemførelsen af EU's programmer og/eller aktioner (tidligere BA-poster), indirekte forskning, direkte forskning.

[21] KA: kontraktansatte, LA: lokalt ansatte, UNE: udstationerede nationale eksperter. lokalt ansatte, UED: unge eksperter ved delegationerne).

[22] Delloft for eksternt personale under aktionsbevillingerne (tidligere BA-poster).

[23] Jf. punkt 19 og 24 i den interinstitutionelle aftale (for perioden 2007-2013).

[24] Med hensyn til EU's traditionelle egne indtægter (told, sukkerafgifter) opgives beløbene netto, dvs. bruttobeløbene, hvorfra opkrævningsomkostningerne på 25 % er fratrukket.